Herceg Novi / Herceg Novi szállás ajánlatok
svédasztalos félpanzió (3)
aprókavicsos (2)
légkondícionált (3)
zuhanyzós fürdőszoba (3)
édesvizű nyitott (2)
Bijela 12 km, Budva 44 km, Bečići 47 km, Dubrovnik 49 km
Herceg Novi - Budapest: 1000 km (Horvátországon át); 887 km (Bosznia-Hercegovinán át), 804 km (Szerbián át)
Alig 50 km-re délre Dubrovniktól, a Kotori-öböl északi bejáratánál fekvszik Herceg Novi települése. A horvát határtól kb. 10 km-re fekszik Herceg Novi, egy igazi mediterrán kisváros, amelyet természeti környezete tesz egyedivé.
Herceg Novi városát 1382-ben I. Tvrtko bosnyák király alapította, s ő nevezte el új városnak, Novi-nak, később ebből alakult ki a Herceg Novi név.
Herceg Novi óvárosa a magas városfalak mögött, két erődítmény mögött védve fejlődött az évszázadok folyamán. A Tengeri erődöt (Forte Mare) a 14. században építették, később a törökök, majd az osztrákok is átépítették. Ma szabadtéri színház működik benne, mely augusztus elején a filmfesztivál helyszíne.
A Spanyol-erőd már több mint fél évezrede uralkodik a város felett. Alapjait a spanyolok rakták le 1538-ban. Az építkezést a törökök folytatták és egy sor, I. Szulejmánt dicsőítő feliratot hagytak maguk mögött. Gyönyörű a kilátás innen a városra és a tenger öblére.
Északról 1600-1800 méter magas hegyek, délről pedig a Kotori-öböl partja szegélyezi a húszezer lakosú települést, amelynek belvárosában jellegzetes szűk utcácskákat, sikátorokat, hangulatos tereket és teraszos kávézókat találhatunk.
A városka tengerparti sétányán tavasztól őszig pezseg az élet. Éttermek és kávézók, a tengerparti korzón pezsgő éjszakai élet és hagyományos déli vendégszeretet várja a szórakozni és kikapcsolódni vágyókat. Herceg Novi közvetlen közelében fekszik Igalo, a nemzetközi hírű klimatikus gyógyhely, autóval egy órán belül elérhető a világörökségi védelem alatt álló Kotor városa, vagy akár a hasonlóan hangulatos Budva és a turisták körében népszerűségnek örvendő Bar is.
Herceg Novi szállás ajánlatok